અમદાવાદનાં નગરદેવતા જગન્નાથજી મંદિર, જમાલપુર ખાતે સોમવારે જળયાત્રા માટેની તડામાર તૈયારીઓ ચાલી રહી છે. જે અંતર્ગત ૧૦૮ કળશ કે જેમાં જળ ભરીને લાવવામાં આવે છે, તેને સફાઈ માટે મૂકવામાં આવ્યા છે. તો બીજી તરફ રથયાત્રા માટેના ઉપરણાની તૈયારીઓ ચાલી રહી છે. જ્યારે તા.૨૮મી જૂને ‘જળયાત્રા મહોત્સવ’ ઉજવાશે. આ પ્રસંગે ષષ્ઠ પીઠાધીશ્વર વૈષ્ણવાચાર્ય દ્વારકેશલાલજી મહારાજનાં આશીર્વચન થશે. મહોત્સવના મુખ્ય અતિથિ તરીકે નાયબ મુખ્યમંત્રી નીતિનભાઈ પટેલ ઉપસ્થિત રહેશે. સાથે જ ગૃહરાજ્યમંત્રી પ્રદીપસિંહ જાડેજા સહિત ધારાસભ્યો, સાંસદ અને વિવિધ ક્ષેત્રના અગ્રણીઓ પણ ઉપસ્થિત રહેશે.